ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยสำหรับการส่งออกมะละกอไปยังสหภาพยุโรปนอร์เวย์ สมาพันธรัฐสวิสสาธารณรัฐไอซ์แลนด์สาธารณรัฐประชาชนจีน และญี่ปุ่นพ.ศ. ๒๕๕๙ อาศัยอำนาจตามความในมาตรา๑๕ ฉ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑ อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยสำหรับการส่งออกมะละกอไปยังสหภาพยุโรปนอร์เวย์ สมาพันธรัฐสวิส สาธารณรัฐไอซ์แลนด์ สาธารณรัฐประชาชนจีน และญี่ปุ่น พ.ศ.๒๕๕๙ข้อ๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บุคคลใดประสงค์จะขอใบรับรองสุขอนามัยสำหรับการส่งออกมะละกอไปยังสหภาพยุโรปนอร์เวย์ สมาพันธรัฐสวิส สาธารณรัฐไอซ์แลนด์ สาธารณรัฐประชาชนจีนและญี่ปุ่นให้ยื่นคำขอใบรับรองสุขอนามัย (แบบ พ.ก. ๑๑) และใบแนบท้ายแบบคำขอใบรับรองสุขอนามัย(แบบ พ.ก. ๑๑.๑) ตามแบบแนบท้ายประกาศนี้ ต่อพนักงานเจ้าหน้าที่ ณกองพัฒนาระบบและรับรองมาตรฐานสินค้าพืช กรมวิชาการเกษตร ก่อนการส่งออกอย่างน้อย ๗วันข้อ๔ คุณสมบัติของผู้ขอใบรับรองสุขอนามัย๔.๑ต้องจดทะเบียนเป็นผู้ส่งออกกับกรมวิชาการเกษตร๔.๒ต้องได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) จากกรมวิชาการเกษตร หรือมาตรฐานที่กรมวิชาการเกษตรยอมรับ โดยที่(๑)มีแปลง GAP ของตนเอง หรือแปลง GAP ของเกษตรกรเครือข่าย หรือ(๒)ไม่มีแปลง GAP ของตนเอง แต่พืชส่งออกรวบรวมจากแปลง GAP ของเกษตรกร๔.๓ต้องมีโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีสำหรับโรงคัดบรรจุ(GMP) และมีการประยุกต์ใช้ระบบวิเคราะห์อันตรายและจุดวิกฤตที่ต้องควบคุม (HACCP) โดยกรมวิชาการเกษตรหรือมาตรฐานที่กรมวิชาการเกษตรยอมรับในกรณีที่ไม่มีโรงคัดบรรจุสินค้าจะต้องมีหนังสือรับรองการคัดบรรจุจากโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีสำหรับโรงคัดบรรจุ(GMP) และการประยุกต์ใช้ระบบวิเคราะห์อันตรายและจุดวิกฤตที่ต้องควบคุม(HACCP) โดยกรมวิชาการเกษตรหรือมาตรฐานที่กรมวิชาการเกษตรยอมรับข้อ๕ ผู้ขอรับใบรับรองสุขอนามัยที่มีคุณสมบัติตามข้อ๔.๒ (๑) ต้องจัดทำระบบการตรวจสอบย้อนกลับแผนการผลิตแผนการควบคุมระบบความปลอดภัยของพืช และการส่งออก แนบมาพร้อมกับคำขอข้อ๖ เมื่อพนักงานเจ้าหน้าที่ได้รับคำขอตามข้อ ๓และตรวจหลักฐานหรือเอกสารตามข้อ ๔ และข้อ ๕ แล้วเห็นว่าถูกต้องและครบถ้วน และหลักฐานตามข้อ๕ เห็นว่ามีระบบควบคุมสุขอนามัยที่มีประสิทธิภาพให้พนักงานเจ้าหน้าที่ดำเนินการดังนี้๖.๑กรณีผู้ขอได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) ตามข้อ ๔.๒ (๑) พนักงานเจ้าหน้าที่จะออกใบรับรองสุขอนามัยให้กับผู้ขอตามแบบใบรับรองสุขอนามัยท้ายประกาศนี้โดยไม่ต้องไปดำเนินการสุ่มเก็บตัวอย่างพืชควบคุมเฉพาะเพื่อตรวจสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ตามประกาศกระทรวงเกษตรและสหกรณ์เรื่อง กำหนดพืชเป็นพืชควบคุมเฉพาะ (ฉบับที่ ๒) พ.ศ. ๒๕๕๘๖.๒กรณีผู้ขอได้รับการรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) ตามข้อ ๔.๒ (๒)ให้พนักงานเจ้าหน้าที่หรือผู้ที่ได้รับมอบหมายดำเนินการสุ่มเก็บตัวอย่างพืชควบคุมเฉพาะเพื่อตรวจสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ตามประกาศกระทรวงเกษตรและสหกรณ์ เรื่อง กำหนดพืชเป็นพืชควบคุมเฉพาะ (ฉบับที่ ๒)พ.ศ. ๒๕๕๘ข้อ๗ ผู้ขอรับใบรับรองสุขอนามัย ตามข้อ๔.๒ (๒) ต้องปฏิบัติดังนี้๗.๑จัดเตรียมพืชควบคุมเฉพาะที่จะส่งออก๗.๒อำนวยความสะดวกในการปฏิบัติงานของพนักงานเจ้าหน้าที่หรือผู้ที่ได้รับมอบหมายข้อ๘ เมื่อพนักงานเจ้าหน้าที่หรือผู้ที่ได้รับมอบหมายสุ่มเก็บตัวอย่างพืชควบคุมเฉพาะแล้วให้ดำเนินการตรวจสอบสารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ตามประกาศกระทรวงเกษตรและสหกรณ์เรื่อง กำหนดพืชเป็นพืชควบคุมเฉพาะ (ฉบับที่ ๒) พ.ศ. ๒๕๕๘ เพื่อประกอบการขอใบรับรองสุขอนามัยข้อ๙ เมื่อพนักงานเจ้าหน้าที่ตรวจสอบแล้วเห็นว่าสารตกค้างหรือเชื้อจุลินทรีย์ หรือสิ่งอื่นใดที่เป็นอันตรายต่อสุขภาพของมนุษย์เป็นไปตามเกณฑ์มาตรฐาน ให้ออกใบรับรองสุขอนามัยให้กับผู้ขอตามแบบใบรับรองสุขอนามัยท้ายประกาศนี้ข้อ๑๐ ใบรับรองสุขอนามัยให้มีอายุตามที่กำหนดไว้ใบรับรองสุขอนามัยแต่ทั้งนี้ไม่เกินสามสิบวันข้อ๑๑ มาตรการตรวจสอบติดตามภายหลังได้รับใบรับรองสุขอนามัยพนักงานเจ้าหน้าที่สุ่มเก็บตัวอย่างที่แปลง โรงคัดบรรจุสินค้า หรือด่านตรวจพืชที่ส่งออก โดยไม่ต้องแจ้งล่วงหน้า๑๑.๑กรณีผู้ขอได้รับใบรับรองสุขอนามัย ตามข้อ ๖.๑ หากตรวจพบสารตกค้าง หรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ เกินเกณฑ์มาตรฐานที่กำหนด โดยตรวจพบจากการสุ่มที่แปลงโรงคัดบรรจุสินค้า หรือด่านตรวจพืชที่ส่งออกหรือได้รับการแจ้งเตือนจากประเทศปลายทาง ครั้งที่ ๑กรมวิชาการเกษตรจะแจ้งเตือนผู้ส่งออกเป็นลายลักษณ์อักษรและให้ผู้ส่งออกชี้แจงสาเหตุและการดำเนินการปรับปรุงแก้ไขกระบวนการผลิตภายในระยะเวลาที่กำหนด ถ้าพบครั้งที่ ๒ในพืชชนิดเดิมภายในระยะเวลา ๑ เดือน นับแต่วันที่พบครั้งที่ ๑ กรมวิชาการเกษตรจะระงับระยะเวลาที่เหลือของใบรับรองสุขอนามัยการส่งออกครั้งต่อไปต้องทำการตรวจวิเคราะห์เช่นเดียวกับผู้มีคุณสมบัติตามข้อ ๔.๒(๒) เป็นระยะเวลา ๓ ครั้ง ติดต่อกัน ก่อนอนุญาตให้ดำเนินการเช่นผู้มีคุณสมบัติตามข้อ๔.๒ (๑) ได้อีก๑๑.๒กรณีผู้ขอได้รับใบรับรองสุขอนามัย ตามข้อ ๖.๒ หากตรวจพบสารตกค้าง หรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์ เกินเกณฑ์มาตรฐานที่กำหนด โดยตรวจพบจากการสุ่มที่แปลงโรงคัดบรรจุสินค้า หรือด่านตรวจพืชที่ส่งออกหรือได้รับการแจ้งเตือนจากประเทศปลายทาง ครั้งที่ ๑กรมวิชาการเกษตรจะแจ้งเตือนผู้ส่งออกเป็นลายลักษณ์อักษร ระงับระยะเวลาที่เหลือของใบรับรองสุขอนามัยและให้ผู้ส่งออกชี้แจงสาเหตุและการดำเนินการปรับปรุงแก้ไขกระบวนการผลิตภายในระยะเวลาที่กำหนดถ้าพบครั้งที่ ๒ ในพืชชนิดเดิมภายในระยะเวลา ๑ เดือนนับแต่วันที่พบครั้งที่ ๑กรมวิชาการเกษตรจะระงับระยะเวลาที่เหลือของใบรับรองสุขอนามัยการส่งออกครั้งต่อไปต้องทำการตรวจวิเคราะห์สินค้าก่อนการส่งทุกครั้งเป็นระยะเวลา ๓ครั้งติดต่อกัน ก่อนอนุญาตให้ดำเนินการเช่นผู้มีคุณสมบัติตามข้อ ๔.๒ (๒) ได้อีกข้อ๑๒ เหตุแห่งการระงับการใช้ใบรับรองสุขอนามัย๑๒.๑ผู้ยื่นคำขอแสดงข้อมูลอันเป็นเท็จหรือไม่ถูกต้องที่เกี่ยวข้องกับผลผลิตจากแปลงที่ได้รับการรับรองการผลิตอาหารปลอดภัยจากวัตถุดิบที่มีคุณภาพตามมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช๑๒.๒ผลการตรวจติดตามพืชส่งออกพบการปนเปื้อนสารตกค้าง หรือเชื้อจุลินทรีย์ หรือสิ่งอื่นใดที่เป็นอันตรายต่อสุขภาพของมนุษย์เกินกว่าเกณฑ์มาตรฐาน๑๒.๓จงใจแจ้งข้อมูลเท็จหรือปกปิดข้อมูลที่มีผลต่อความปลอดภัยอาหารข้อ๑๓ ค่าใช้จ่ายในการตรวจวิเคราะห์สารตกค้างหรือเชื้อจุลินทรีย์ หรือสิ่งอื่นใดที่เป็นอันตรายต่อสุขภาพของมนุษย์ให้เป็นไปตามแบบแนบท้ายประกาศนี้ข้อ๑๔ ก่อนส่งใบรับรองสุขอนามัยให้กับผู้ขอให้พนักงานเจ้าหน้าที่เรียกเก็บค่าธรรมเนียมใบรับรองสุขอนามัยตามอัตราที่กำหนดในกฎกระทรวงประกาศ ณ วันที่ ๑๓มกราคม พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. อัตราค่าตรวจวิเคราะห์สารตกค้างหรือเชื้อจุลินทรีย์หรือสิ่งอื่นใดที่เป็นอันตรายต่อสุขภาพของมนุษย์และเกณฑ์มาตรฐานแนบท้ายประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยสำหรับการส่งออกมะละกอไปยังสหภาพยุโรปนอร์เวย์ สมาพันธรัฐสวิส สาธารณรัฐไอซ์แลนด์ สาธารณรัฐประชาชนจีน และญี่ปุ่น พ.ศ.๒๕๕๙๒.แบบแนบท้ายประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยสำหรับการส่งออกมะละกอไปยังสหภาพ ยุโรปนอร์เวย์ สมาพันธรัฐสวิส สาธารณรัฐไอซ์แลนด์ สาธารณรัฐประชาชนจีน และญี่ปุ่น พ.ศ.๒๕๕๙๓.คำขอใบรับรองสุขอนามัย แบบ พ.ก. ๑๑๔.ใบรับรองสุขอนามัย แบบ พ.ก. ๑๑-๑๕.ใบแนบ แนบท้ายแบบคำขอใบรับรองสุขอนามัย แบบ พ.ก. ๑๑.๑๖.คำขอให้แก้ไขใบแนบใบรับรองสุขอนามัย แบบ พ.ก. ๑๒(ดูข้อมูลจากภาพกฎหมาย)ชวัลพร/ปริยานุช/จัดทำ๓ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔ ง/หน้า ๑๘/๒๘ มกราคม ๒๕๕๙